Dansk+-+Billeder+i+Romantikken

Billeder – et undervisningsforløb

Billeder
 * Undervisningsområde:**

Målet med undervisningen er, at eleverne bliver i stand til at lave en grundig og relevant analyse af kunstbilleder samt selv at producere billeder. Desuden skal forløbet kvalificere dem til en nuanceret og genrebevidst anvendelse af talesproget i både fremlæggelse og fortolkning. I forbindelse med fremlæggelserne anvendes Active Inspire, da det er relevant i forbindelse med visning af kompositionen.
 * Målet med undervisningen:**

Der henvises til ”slutmål for faget dansk efter 9. klassetrin, sprog, litteratur og kommunikation”, og der er især fokus på at
 * forholde sig analytisk, vurderende og produktivt til sagprosa og andre udtryksformer
 * udtrykke sig i billeder, lyd og tekst i komplekse produktioner
 * anvende informationsteknologi og elektroniske mediers muligheder bevidst og hensigtsmæssigt

Forløbet tager udgangspunkt i arbejdet med Romantikken som periode, og som et eventuelt senere fordybelsesområde. Her er det rigtig interessant og relevant at tage kunstbilleder op som tekst og genre. Forløbet starter med at der i plenum i klassen gennemgås 2-3 ”skoleeksempler” på kunstbilleder fra perioden, hvor alle aspekter af analysen kan vises og gennemgås. Billederne vises i Active Inspire, da det er rigtig godt og relevant til at tegne linjer m.m. Det kan være en fordel at vise og gennemgå billeder som efterfølgende kan findes på museet, f.eks. Udsigt fra en kunstners vindue, Dansebakken ved Sorgenfri, Bøgeskov i maj
 * Beskrivelse:**

Efterfølgende tager klassen på Statens Museum for Kunst, hvor en underviser med forskellige eksempler uddyber analyseaspektet, men især også perioden i forskellige billeder.

Her stilles hver elev denne opgave: ”Find det billede fra perioden Romantikken du synes er mest interessant, tag et billede af det med din mobil og tag også et billede af billedets navn m.m. (det hvide skilt ved siden af billedet).”

Når eleverne kommer tilbage til skolen, skal de lave en komplet analyse af deres billede og fremlægge for hinanden i grupper af 4-5 elever. Når det er gjort, vælger hver gruppe et billede ud, som fremlægges for hele klassen (og som kan være med på tekstopgivelserne).

For at arbejde i dybden med farver og komposition tager hver elev efterfølgende deres billede med i K/H, og der laves en reproduktion.

m en afslutning på forløbet sendes eleverne ud i byen/naturen i grupper af 2-3, hvor de skal tage billeder til en lille photo-story med temaet romantik, og der lægges underlægningsmusik og effekter til inden de vises i klassen.

Som evaluering på forløbet laves en genre-quiz, og eleverne laver deres egen analysemodel.

Rigtig god fornøjelse MAK